open-index/open-wikipedia-markdown huggingface dataset:
Vraždy pri jazere Bodom

**Vraždy pri jazere Bodom** sú trojnásobná vražda, ktorá sa udiala v južnom Fínsku  v roku 1960 pri jazere Bodom v meste Espoo, asi 22&nbsp;km západne od Helsiniek. V noci 4. júla 1960 táborili štyria mladí ľudia na brehu jazera, keď neznámy vrah troch z nich zabil nožom a štvrtého zranil. Jediný, ktorý prežil, Nils Gustafsson, potom žil normálnym životom až do roku 2004, kedy sa stal sám po 44&nbsp;rokoch podozrivý. V októbri 2005 bol potom okresným súdom s konečnou platnosťou oslobodený.

Bodomské vraždy boli a sú veľmi diskutovanou témou vo fínskych médiách a v prípade, že sa objaví nová informácia alebo teória, dostávajú sa obvykle opäť na prvé stránky novín.

## Obete
* Maila Irmeli Björklund, 15 rokov
* Anja Tuulikki Mäki, 15 rokov
* Seppo Antero Boisman, 18 rokov
* Nils Gustafsson, vtedy 18 rokov, jediný ktorý prežil, roku 2004 zatknutý, prepustený 2005, zbavený viny

## Teória
Zhruba 12 rokov po vraždách -  medzi 3. a 4. júlom 1972 - napísal istý samovrah vo svojom liste na rozlúčku, že to bol on, kto spáchal bodomské vraždy. 4. júla 1960 pracoval blízko jazera a predal obetiam limonádu. Obecne sa o ňom vedelo, že nemá rád ľudí, čo v okolí jazera táborili. Policajné vyšetrovanie napriek tomu dokázalo jeho nevinu a zistilo samovrahove alibi (v dobe spáchania vrážd spal doma so svojou ženou, ktorá to potvrdila).

V roku 2003 profesor Jorma Palo publikoval knihu so svojou teóriou. Roku 1960 Palo pracoval ako doktor v neďalekej nemocnici. Krátko po vraždách ošetril veľmi podozrivého muža. Bol to Nemec Hans Assmann, ktorý v tej dobe pracoval ako agent KGB. Podľa Pala stála za nedostatočným vyšetrením Assmanna diplomatická kamufláž. Polícia toto vyvrátila tým, že Assmann mal právoplatné alibi. V roku 1997, krátko pred svojou smrťou, priznal Assmann vraždy istému fínskemu novinárovi.

## Zatknutie Nilsa Gustafssona
Koncom marca 2004, takmer štyridsaťštyri rokov po vraždách bol Nils Gustafsson políciou zatknutý. Začiatkom roku prehlásila fínska centrálna vyšetrovacia služba (*Keskusrikospoliisi*, KRP), že prípad bol vyriešený na základe novej analýzy krvných stôp. podľa oficiálneho prehlásenia mal nils Gustafsson pred vraždami žiarlivú scénu s Irmeli Björklund, ktorá bola vtedy jeho nová priateľka. Irmeli bola mnohonásobne viac dobodaná ešte po svojej smrti, zatiaľ čo dve druhé obete boli zavraždené omnoho menej brutálne. Gustafssonove zranenia neboli príliš vážne.
Súd začal 4. augusta 2005. Obžaloba požadovala pre Gustafssona doživotný trest. Podľa obžaloby opätovné vyšetrovanie za pomoci najmodernejších techník ako test DNA, že vinníkom je práve Gustafsson. Obhajoba argumentovala tým, že vraždy boli dielom jednej, či viacerých neznámych osôb a že Gustafsson utrpel zranenia podobné tým, na ktoré zomreli ostatné obeti a kvôli ktorým by nebol schopný zabiť troch ľudí. 7. októbra bol Nils Gustafsson oslobodený.

## Zaujímavosti
*Fínská metalová kapela Children of Bodom odvodila svoje meno práve od bodomských vrážd.

## Referencia
* Court finds Gustafsson not guilty of 1960 Bodom Lake triple murder

Kategória:Vraždy vo Fínsku
Zeugma (jazykoveda)

**Zeugma** je v lingvistike defektná syntaktická konštrukcia (resp. v literatúre ozdoba) spočívajúca v tom, že sa z vety nevhodne vypustia slová, ktoré by sa správne mali z dôvodu väzby uviesť. Napr. pri dvoch slovesách s rôznou predložkovou väzbou vo vete použijeme iba väzbu jedného z nich.

Príklad:  Zeugma: *Polieval a staral sa o kvety*/ Bez zeugmy: *Polieval kvety a staral sa o kvety/ne*:
* *polievať* má nulovú väzbu (polievať niečo)
* *starať sa* má akuzatívnu väzbu (starať sa **o** niekoho)

Kategória:Jazykoveda 
Kategória:Literatúra
Zeugma

**Zeugma** môže byť:
* v jazykovede a literatúre: druh chybnej syntaktickej konštrukcie, pozri zeugma (jazykoveda)
* archeologická lokalita v Turecku, pozri Zeugma (Turecko)
* kanadský časopis, pozri Zeugma (časopis)
Gaštanová ulica (Liptovský Mikuláš)

**Gaštanová ulica** sa nachádza na sídlisku Podbreziny v meste Liptovský Mikuláš. Súčasťou ulice je jeden panelový dom so 64 bytmi, kotolňa, obchod COOP Jednota a parkovisko. Gaštanová ulica je slepá ulička, napojená na Žiarsku ulicu.

Kategória:Ulice v Liptovskom Mikuláši
Motorový vozeň 810

**Motorový vozeň radu 810** je najrozšírenejší motorový vozeň československej výroby, ktorý premáva na tratiach Slovenska, Česka a Maďarska. Bol vyrábaný v rokoch 1973 až 1982. Z výroby je vybavený motorom Liaz s automatickou hydromechanickou prevodovkou poháňajúcou jednu nápravu. V interiéri je 55 miest na sedenie v jedinom oddiele druhej nefajčiarskej triedy, priestor pre cestujúcich môže byť vykurovaný nezávislým generátorom alebo odpadovým teplom z chladiča motora. Kvôli škrtom v rozpočte bola jednotka vybavená iba jednoduchými sklami, hoci rám je pripravený na dvojité okno. To v zimných mesiacoch spôsobuje zrážanie vody na skle, ktorá steká po stenách a pri dlhšom odstavení vozňa zamrzne. Po málo udržiavanej trati vozeň hrkoce a má svoj vlastný charakter jazdy.

Vozidlá sú vybavené zásuvkou mnohočlenného riadenia, v prípade pripojenia viacerých motorových vozov je možné súpravu ovládať z jedného stanoviska. Vďaka tomu je možné pneumaticky zatvárať vonkajšie dvere celého vlaku. Motorový vozeň je koncipovaný ako čelný s ovládaním z jedného stanoviska. V súčasnosti sa vo vagónke Studénka začínajú vyrábať prototypy dvojčlánkových motorových vozňov v zložení "riadiaci vozeň + motorový vozeň", kde na konečnej stanici rušňovodič prejde z jedného čela vlaku na druhé a vykoná jazdu odtiaľ. Maximálna prevádzková rýchlosť je 80 km/h, konštrukčná rýchlosť 100 km/h. Slangovo: ORCHESTRION. Ale v Česku sa týmto motorovým vozňom hovorí aj krabička, skleník alebo šukafón.

## Galéria

Súbor:ČD 810 DMU Tachov.jpg|Modernizovaný motorový vozeň radu 810 Českých dráh
Súbor:CZ Class 810 in Zagórz.jpg|Vozeň patriaci poľskej firme Stowarzyszenie Kolejowych Przewozów Lokalnych
Súbor:Šumperk +ŽD 810.435.jpg|Vozeň jazdiaci na Železnici Desná


## Iné projekty

## Pozri aj
* motorový vozeň 811
* motorový vozeň 812
* motorová jednotka 813

Kategória:Motorové vozne
Kategória:Železnica na Slovensku
Kategória:Železnica v Česku
Kategória:Železnica v Maďarsku
Courbevoie

**Courbevoie** je francúzske mesto, severozápadne predmestie Paríža. Nachádza sa v srdci departementu Hauts-de-Seine v regióne Île-de-France, 8,2 km od centra Paríža. Je to jedno z najzaľudnatejších miest v Európe.

La Défense, parížska obchodná štvrť s najvyššími budovami v metropolitnej oblasti, sa nachádza v južnej časti Courbevoie  (a na územiach obcí Puteaux a Nanterre).

## Názov
Názov Courbevoie pochádza z latinského *Curva Via* a znamená "zahnutá cesta", údajne podľa rímskej cesty z Paríža do Normandie, ktorá mala ostré zákruty, aby vyšla na kopec, na ktorom je Courbevoie postavený.

## Doprava
Courbevoie je obsluhované dvoma stanicami predmestských železníc *[[Transilien]]u Paris - Saint Lazare*: *Courbevoie* a *Bécon-les-Bruyères*.

V Courbevoie sa nachádza tiež stanica Esplanade de La Défense na linke 1, v obchodnej štvrti La Défense.

## Osobnosti mesta
* Céline (* 1894 – † 1961), spisovateľ
* Jacques-Henri Lartigue (* 1894 – † 1986), fotograf a maliar
* Arletty (* 1898 – † 1992), herečka  
* Louis de Funès (* 1914 – † 1983), herec
* Michel Blanc (* 1952), herec a režisér
* Philippe Candeloro (* 1972), krasokorčuliar 

## Partnerské mestá
*  Enfield, Anglicko, Veľká Británia
*  Freudenstadt, Bádensko-Württembersko, Nemecko

500px|center|thumb|Panoráma mesta Courbevoie

## Iné projekty

## Externé odkazy
Oficiálna stránka


Kategória:Mestá v Île-de-France
Kategória:Obce v departemente Hauts-de-Seine
Nils Gustafsson

**Nils Wilhelm Gustafsson** (10. máj 1942, Vantaa, Fínsko) je jediný človek, ktorý prežil bodomské vraždy vo Fínsku v roku 1960. Gustafsson bol vodič autobusu a žil normálnym životom do roku 2004, kedy bol zatknutý za podozrenie spáchania vrážd.

Koncom marca 2004, skoro 44 rokov po bodomských vraždách, Gustafsson bol zatknutý políciou, pretože bol podozrivý z vraždy. Začiatkom roka 2005, Fínsky národný vyšetrovací úrad oznámil znovuotvorenie prípadu z dôvodu, že sa objavili nové analýzy krvavých škvŕn. Tieto analýzy potrebovali testovanie DNA, čo bolo technicky nemožné v tej dobe. Podľa teórie policajtov, Gustafsson mal údajný výbuch žiarlivosti zahrňujúc jednu z obetí, Irmeli Björklund, jeho priateľky. Irmeli bola v tú noc bodnutá pätnásťkrát, zatiaľ čo ďalší dvaja tínedžeri boli zabití menej krutšie. Gustafssonove zranenia boli taktiež ťažké.

Súd začal 4. augusta 2005. Žaloba sa dožadovala doživotního trestu Gustafssona za tri vraždy. Tvrdili, že nové vyšetrovanie starých dôkazov použíjúc modernú techniku by ukázalo priamo na neho. Obhajoba argumentovala, že vraždy boli prácou jedného alebo viacerých neznámych ľudí, a že Gustafsson utrpel zranenia podobné zraneniam ostatných obetí, a preto by nemohol byť schopný zabiť troch ľudí. Gustafsson sa údajne priznal jednému z policajtov, nasledujúc jeho zadržaním, že sa dopustil vrážd. Povedal: "Čo sa stalo, sa stalo. Dostanem 15 rokov." Avšak súd toto zamietol a vzniklo krivé svedectvo.

7. októbra 2005 bol Gustafsson zbavený všetkých obvinení. Dostal €44 900 za stratu času vo väzení a duševné trápenie, ktoré zažíval, keď bol obvinený.

## Externé odkazy
* Court finds Gustafsson not guilty of 1960 Bodom Lake triple murder 
* No prosecution appeal in Bodom murder case 

Kategória:Narodenia v 1942
Kategória:Fínske osobnosti švédskeho pôvodu
Andrew Brunette

**Andrew Brunette** (* 24. august 1973, Sudbury, Ontário) je bývalý kanadský hokejista a hokejový tréner. Bol draftovaný v roku 1993 v siedmom kole klubom Washington Capitals. Počas svojej profesionálnej kariéry odohral vyše 1100 zápasov v NHL za Washington Capitals, Nashville Predators, Atlanta Thrashers, Minnesota Wild, Colorado Avalanche a Chicago Blackhawks.

## Iné projekty

## Externé odkazy
* 

Kategória:Kanadskí hokejisti
Kategória:Kanadskí hokejoví tréneri
Kategória:Hráči Portland Pirates
Kategória:Hráči Washington Capitals
Kategória:Hráči Atlanta Thrashers
Kategória:Hráči Nashville Predators
Kategória:Hráči Minnesota Wild
Kategória:Hráči Colorado Avalanche
Kategória:Hráči Chicago Blackhawks
Kategória:Hokejisti draftovaní klubom Washington Capitals
Kategória:Osobnosti z Greater Sudbury
Malý Trianon

náhľad|Malý Trianon

**Malý Trianon** je zámok patriaci do komplexu Versailles v mestečku Versailles vo Francúzsku. Navrhol ho Ange-Jacque Gabriel pre Ľudovíta XV. a jeho dlhoročnú milenku Madame de Pompadour a bol postavený v rokoch 1762 - 1768.

Madame de Pompadour zomrela 4 roky pred jeho dokončením a zámok neskôr vlastnila jej nástupkyňa Madame du Barry. Po nástupe 20-ročného Ľudovíta XVI. na trón v roku 1774 dostala zámok a okolitý park 19-ročná kráľovná Mária Antoinetta na svoje výhradné použitie a zábavu.

Zámok Malý Trianon je známym príkladom premeny rokokového štýlu z prvej polovice 18. storočia k viac striedmemu a noblesnému neoklasickému štýlu 60. rokov 18. storočia.

Exteriér zámku je jednoduchý a elegantný, architektonicky presný a vysoko originálny. Malý Trianon priťahuje záujem svojimi štyrmi fasádami, ktoré boli premyslene navrhnuté k tej časti panstva, kde naplno vyniknú. Prevažuje korintský charakter s dvoma oddelenými a s dvoma spojenými stĺpmi, stĺpy taktiež obklopujú nádvorie a skleníky Ľudovíta XV.

Mária Antoinetta prišla do Malého Trianonu nielen preto, aby unikla formálnosti kráľovského dvora, ale aby sa aj striasla bremena kráľovskej zodpovednosti. Všetko bolo „par ordre de la Reine“ (na základe kráľovninej vôle). Nikomu nebolo dovolené vstúpiť do sídla bez kráľovninho výslovného dovolenia. Do zámku mohli vstúpiť bez povolenia iba kráľovnine obľúbenkyne - Mária Lujza Savojská (kňažná de Lamballe) a Gabriela de Polastron (vojvodkyňa de Polignac). 

Dom intimity a radosti bol navrhnutý tak, aby ponúkal čo najlepšiu vzájomnú komunikáciu medzi hosťami a sluhami. Vo vnútri kráľovninho apartmánu sa dá postrehnúť neustála potreba súkromia: výzdoba jej budoáru zobrazuje vynaliezavý unikát tej doby, zrkadlové tabule sa dajú otočiť tak, aby zakryli okná. Jej spálňa aj keď je jednoduchá, je veľmi elegantná a zariadená nábytkom od Georga Jacoba a Jeana Henri Riesenera. Tapety dal vytlačiť Jean-Baptiste Pillement. 

## Iné projekty
 

Kategória:Hrady a zámky vo Francúzsku
Kategória:Rokokové stavby vo Francúzsku
Kategória:Versailles
Kategória:Stavby v departemente Yvelines
Kategória:Zámok Versailles
Martin Lapointe

**Martin Lapointe** (* 12. september 1973, Montreal, Quebec, Kanada) je bývalý kanadský hokejový útočník. 

V drese  získal dve zlaté medaile z Majstrovstiev sveta juniorov (1991 a 1993). Bol draftovaný v roku 1991 v prvom kole klubom Detroit Red Wings. V drese Red Wings vyhral dvakrát Stanley Cup v rokoch 1997 a 1998. V NHL odohral spolu 991 zápasov za kluby Detroit Red Wings, Boston Bruins, Chicago Blackhawks a Ottawa Senators. 

Po skončení aktívnej hráčskej kariéry pracoval ako skaut za Chicago Blackhawks a od roku 2012 ako riadtieľ hráčskeho rozvoja v Montreal Canadiens.

## Referencie


## Externé odkazy
* 

Kategória:Kanadskí hokejisti
Kategória:Hokejisti draftovaní klubom Detroit Red Wings
Kategória:Hráči Chicago Blackhawks
Kategória:Hráči Boston Bruins
Kategória:Hráči Detroit Red Wings
Kategória:Hráči Ottawa Senators
Kategória:Víťazi Stanleyho pohára
Kategória:Účastníci MS v hokeji 2000
Kategória:Osobnosti z Montrealu
Anders Eriksson

**Anders Eriksson** (* 9. január 1975, Bollnäs) je bývalý švédsky hokejový obranca. Bol draftovaný v roku 1993 v prvom kole klubom Detroit Red Wings. V NHL oodohral 572 zápasov.

Reprezentoval Švédsko na Majstrovstvách sveta juniorov v rokoch 1994 a 1995 a na Majstrovstvách sveta v roku 1999, kde Švédsko získalo bronzovú medailu.

## Externé odkazy
* 

Kategória:Narodenia v 1975
Kategória:Švédski hokejisti
Kategória:Hráči Calgary Flames
Kategória:Hráči Columbus Blue Jackets
Kategória:Hráči Detroit Red Wings
Kategória:Hokejisti draftovaní klubom Detroit Red Wings
Marek Leščák

**Marek Leščák** (* 17. august 1971, Bratislava) je slovenský scenárista.

Vyštudoval filmovú a televíznu dramaturgiu a scenáristiku na bratislavskej VŠMU (1994). Vyučuje na katedre filmovej a televíznej dramaturgie a scenáristiky na FTF VŠMU. Ženatý, s manželkou Zorou má syna Jonáša a dcéru Lotu.

## Filmografiascenáre celovečerných filmov
* 1995: *[[Záhrada (film)|Záhrada]]*
* 1997: *[[Orbis Pictus (film)|Orbis Pictus]]*
* 1999: *Praha očima*poviedka *Obrázky z výletu*
* 2005: *[[Slnečný štát]]*
* 2005: *My Zdes* / dokumentárny film
* 2008: *Slepé lásky* / dokumentárny film
* 2009: *[[Hranica (film)|Hranica]]* / dokumentárny film
* 2011: *[[Cigán (film)|Cigán]]*
* 2012: *Až do mesta Aš*
* 2013: *Ďakujem, dobre*
* 2013: *Zázrak*
* 2014: *Slovensko 2.0* poviedka *Pohreb prezidenta*
* 2014: *[[Deti (film)|Deti]]*
* 2015: *Koza*
* 2015: *Tak ďaleko, tak blízko* / dokumentárny film
* 2017: *Piata loď*
* 2017: *Nina*
* 2018: *Tlmočník*
* 2019: *Raj na zemi* / dokumentárny film
* 2020: *Služobníci*
* 2021: *Muž so zajačími ušami*
* 2022: *[[Kôň (film)|Kôň]]*
* 2023: *Moc*
* 2023: *Turnus* / dokumentárny film
* 2023: *Svetloplachosť*
* 2024: *Tretí koniec palice* / dokumentárny film

## Referencie


## Externé odkazy
* 
* 
* Marek Leščák: Film môže byť zároveň sociálnym experimentom
* Scenárista Marek Leščák: Ľudia sú účelovo tlačení do apatie

Kategória:Slovenskí filmoví scenáristi
Kategória:Držitelia Slnka v sieti
Kategória:Držitelia ceny Igric
Kategória:Osobnosti z Bratislavy
Kategória:Riadni členovia SFTA
Dana Dinková

**Dana Dinková** (* 25. september 1973, Bratislava) je slovenská herečka, tanečnica a tanečná choreografka.

Absolventka tanečného konzervatória a odboru choreografia baletu na VŠMU. Pôsobila v Balete SND v Bratislave, v Badene (Rakúsko), v New Yorku a Prahe. Ako choreografka pôsobila v Košiciach a v Banskej Bystrici.

V rokoch 2003 až 2005 bola umelecká šéfka baletu v Štátnej opere v Banskej Bystrici kde choreograficky a režisérsky pripravila napríklad predstavenie *Gypsy roots čilli cigánske korenie*. Umeleckou riaditeľkou baletu v Štátnej opere je aj v roku 2025.

## Filmografia
* 1982: *[[Zázračný autobus]]*
* 1990: *[[Šípková Ruženka]]* (Ruženka)
* 1997: *[[Tábor padlých žien]]* (Ernička)

## Referencie

Kategória:Osobnosti z Bratislavy
Kategória:Absolventi Vysokej školy múzických umení
Kategória:Slovenskí filmoví herci
Kategória:Slovenské baletky
Kategória:Tanečníci Baletu Slovenského národného divadla
Kategória:Slovenskí choreografi
Steven Reinprecht

**Steven Reinprecht** (* 7. máj 1976, Edmonton) je bývalý kanadský hokejista.

## Klubový hokej
V roku 2000 podpísal ako voľný agent zmluvu s klubom Los Angeles Kings, počas sezóny 2000-01 bol vymenený do klubu Colorado Avalanche. S klubom Avalanche vyhral v roku 2001 Stanleyho pohár. V sezónach 2003/2004 a 2005/06 hral za tím Calgary Flames. Počas lockoutu hrával za francúzsky klub ASG Mulhouse. 1. februára 2006 bol súčasťou výmeny v ktorej putoval do klubu Phoenix Coyotes. Po troch sezónach v Phoenixe prestúpil do tímu Florida Panthers.

## Reprezentácia

  
  
  

Kanadu reprezentoval na MS 2003, kde získal zlatú medailu 

## Externé odkazy
* 

Kategória:Kanadskí hokejisti
Kategória:Hráči Los Angeles Kings
Kategória:Hráči Colorado Avalanche
Kategória:Hráči Calgary Flames
Kategória:Hráči Phoenix Coyotes
Kategória:Hráči Florida Panthers
Kategória:Hráči Adler Mannheim
Kategória:Hráči Nürnberg Ice Tigers
Kategória:Víťazi Stanleyho pohára
Kategória:Účastníci MS v hokeji 2003
Kategória:Majstri sveta v ľadovom hokeji
Kategória:Osobnosti z Edmontonu
Jamal Mayers

**Jamal Mayers** (* 24. október 1974, Toronto, Kanada) je bývalý kanadský hokejista, v súčasnosti hráč klubu NHL Toronto Maple Leafs. Bol draftovaný v štvrtom kole v  roku 1993. 

Bol členom víťazného tímu Kanady na Majstrovstvách sveta v roku 2007. V lete 2008 bol vymenený z St. Louis Blues do tímu Toronto Maple Leafs.

## Klubové štatistiky

## Externé odkazy
*

Kategória:Kanadskí hokejisti
Kategória:Hráči St. Louis Blues
Kategória:Hráči Toronto Maple Leafs
Kategória:Majstri sveta v ľadovom hokeji
Kategória:Účastníci MS v hokeji 2000
Kategória:Účastníci MS v hokeji 2007
Kategória:Účastníci MS v hokeji 2008
Kategória:Osobnosti z Toronta
Heroes

**Heroes** môže byť:

* množné číslo slova *hrdina* v angličtine
** pre postavu v literárnom alebo dramatickom diele, pozri hrdina
** pre postavu z oblasti sci-fi alebo fantasy, pozri superhrdina
* **v televízii**
** Heroes (seriál USA) - seriál stanice NBC z roku 2006
** Héroes (seriál Čile) - čilský seriál z roku 2007
* **v hudbe**
** "Heroes" (album) - album Davida Bowieho z roku 1977
*** "Heroes (singel Davida Bowieho)" - názov pesničky na tomto albume
*** Symphony No. 4 alebo symfónia "Heroes" od skladateľa Philipa Glassa, inšpirovaná albumom
** Heroes (album Cash a Jennings )- album Johnnyho Casha a Waylona Jenningsa z roku 1986
** Heroes (album Commodores) -  album skupiny Commodores 1980
** Heroes (album Marka O’Connora) - album Marka O'Connora z roku 1993
** Heroes  - názov pesničky od Elena Paparizou oficiálna hymna európskeho atletického šampionátu v roku 2006
** Heroes - názov pesničky Meata Loafa z roku 1989 
** Heroes - názov pesničky skupiny Shinedown z roku 2005 
** „Heroes (We Could Be)“ - názov pesničky DJa Alessa z roku 2014
** Heroes (singel Månsa Zelmerlöwa) - pieseň Månsa Zelmerlöwa, víťazná pieseň Eurovision Song Contest 2015
* **vo filme**
** Heroes (film 1917) - film z roku 1917 s Oliverom Hardym
** Heroes (film 1977) - film z roku 1977 s Henrym Winklerom a Sally Fieldovou
* **v tlačených médiách**
** Heroes (komiks) - komiks od vydavateľstva Milestone Comics
** Heroes (novela) - novela od Roberta Cormiera
* **v potravinách**
** Heroes - značka čokolády
* **v počítačových hrách**
** Heroes of Might and Magic (séria) - séria počítačových hier, fanúšikmi často označovaná len ako *Heroes*
** No More Heroes - plánovaná videohra na platformu Wii, s predpokladaným dátumom vydania december 2007
Hydra (mytológia)

thumb|Herakles v boji s Hydrou
**Hydra** je v gréckej mytológii netvor s hadím telom a deviatimi dračími hlavami.

Bola dcérou stohlavého obra Týfóna a Echidny, ktorá bola spolovice ženou a spolovice hadom. Žila v jazere Lerna v Argolide, kde strážila vstup do podsvetia. Mala jedovatý dych a namiesto jednej odseknutej hlavy jej vyrástli hneď dve nové. Jedna z jej deviatich hláv bola nesmrteľná. Niektoré zdroje uvádzajú že stredná hlava hydry dokázala chrliť oheň. 

Hydru premohol Herakles s pomocou svojho synovca Iolaa. Odtínal jej jednu hlavu za druhou a rany opaľoval ohňom, čím zabránil rastu nových hláv. Nesmrteľnú hlavu zahrabal do zeme a zaťažil balvanom. Báj ďalej rozpráva, že si Herakles namočil do jedovatej krvi hydry šípy, ktoré potom používal v nasledujúcich dobrodružstvách.

## Pozri aj
* Zoznam postáv gréckej mytológie

## Iné projekty

Kategória:Bájne tvory gréckej mytológie
Claude Lemieux

**Claude Lemieux** (* 16. júl 1965, Buckingham) je bývalý kanadský profesionálny hokejista. V NHL hrával do roku 2004, v roku 2008 sa vrátil a podpísal zmluvu so farmárskym tímom Worchester Sharks, (dvojcestný kontrakt s klubom NHL San José Sharks). 43-ročný hokejista nehral v NHL od sezóny 2002/03. Štvornásobný víťaz Stanleyho pohára má za sebou osemnásť sezón v NHL, v ktorej si obliekal dresy piatich klubov. V roku 1995 bol ako hráč New Jersey najužitočnejším hokejistom play-off, Stanleyho pohár získal s „diablami“ ešte aj v roku 2000. V roku 1986 sa tešil z trofeje s Montrealom a o jedenásť rokov neskôr v Colorade.

Naposledy hral v NHL v sezóne 2002/03, keď pôsobil vo Phoenixe a Dallase. Lemieux sa na pôsobenie v zámorí pripravoval aj v Číne, dva zápasy odohral za tím zo Šanghaja China Sharks. Bol draftovaný v roku 1983 v druhom kole klubom Montreal Canadiens. Je jedným iba z ôsmich hráčov, ktorý vyhral Stanleyho pohár v drese troch rôznych klubov. 

## Úspechy
*Stanleyho pohár – 1986 (Montréal Canadiens), 1995 (New Jersey Devils), 1996 (Colorado Avalanche), 2000 (New Jersey Devils)
*Conn Smythe Trophy – 1995
*Nominácia do Siene slávy NHL – 2007

## Externé odkazy
* 

Kategória:Kanadskí hokejisti
Kategória:Kanadskí hokejoví útočníci
Kategória:Hráči Montreal Canadiens
Kategória:Hráči New Jersey Devils
Kategória:Hráči Colorado Avalanche
Kategória:Hráči Phoenix Coyotes
Kategória:Hráči Dallas Stars
Kategória:Hráči San José Sharks
Kategória:Hokejisti draftovaní klubom Montreal Canadiens
Kategória:Víťazi Stanleyho pohára
Kategória:Kanadské osobnosti francúzskeho pôvodu
Kategória:Osobnosti z Quebecu
Rob Niedermayer

**Rob Niedermayer**, celým menom **Robert Wade Niedermayer** (* 28. december 1974, Cassiar) je bývalý kanadský hokejista. Bol draftovaný v roku 1993 v prvom kole klubom Florida Panthers. V NHL odohral celkovo 17 sezón za kluby Florida Panthers, Calgary Flames, Anaheim Ducks, New Jersey Devils a Buffalo Sabres. V roku 2007 získal s klubom Anaheim Ducks Stanleyho pohár. Je mladším bratom obrancu Scotta Niedermayera.

## Reprezentačné štatistiky

## Iné projekty

## Referencie


## Externé odkazy
* 

Kategória:Narodenia v 1974
Kategória:Kanadskí hokejisti
Kategória:Hokejisti draftovaní klubom Florida Panthers
Kategória:Hráči Florida Panthers
Kategória:Hráči Calgary Flames
Kategória:Hráči Anaheim Ducks
Kategória:Víťazi Stanleyho pohára
Kategória:Účastníci MS v hokeji 1999
Kategória:Účastníci MS v hokeji 2004
Kategória:Majstri sveta v ľadovom hokeji
Kategória:Osobnosti z Britskej Kolumbie
Daymond Langkow

**Daymond Langkow** (* 27. september 1976, Edmonton) je bývalý kanadský hokejový center. Bol draftovaný v roku 1995 v prvom kole klubom Tampa Bay Lightning. Počas svojej kariéry odohral v NHL vyše 1000 zápasov za Lightning, Philadelphia Flyers, Phoenix Coyotes a Calgary Flames. V roku 1997 bol nominovaný na ocenenie Bill Masterton Memorial Trophy.

Reprezentoval  na Majstrovstvách sveta do 20 rokov v roku 1995, kde získal zlatú medailu.

## Externé odkazy
* 

## Iné projekty

Kategória:Narodenia v 1976
Kategória:Kanadskí hokejoví útočníci
Kategória:Hráči Tampa Bay Lightning
Kategória:Hráči Philadelphia Flyers
Kategória:Hráči Phoenix Coyotes
Kategória:Hráči Calgary Flames
Kategória:Hokejisti draftovaní klubom Tampa Bay Lightning
Kategória:Osobnosti z Edmontonu
Feeling This

**„Feeling This“** prvý singel americkej pop punkovej skupiny Blink-182 z albumu *[[Blink-182 (album)|Blink-182]]*. Singel vyšiel v novembri roku 2003.

## Zoznam skladieb
### CD verzia
# „Feeling This“
# „Violence“
# „The Rock Show“ (Live In Chicago)
# „Carousel“ (Live In Chicago)

### 7" vinyl
# „Feeling This“
# „Violence“

Kategória:Piesne z 2003
Kategória:Piesne Blink-182
Pražská integrovaná doprava

right|thumb|Označovač cestovných lístkov PID

**Pražská integrovaná doprava** (PID) je integrovaný dopravný systém, zahŕňajúci metro, električky, železnicu, mestské a prímestské autobusové linky, lanovú dráhu na Petřín, prievozy, sieť parkovísk P+R *(Park & ride)*, B+R *(Bike & ride)* a K+R *(Kiss & ride)*. Zasahuje na územie Prahy, okresov Stredočeského kraja Praha-východ, Praha-západ, Mělník, Beroun, Příbram, Kladno, Kolín, Kutná Hora, Benešov, Mladá Boleslav a Nymburk.

Integrácia spočíva v zavedení jednotnej tarify, zmluvných prepravných podmienok, číslovaní liniek, niektorých súčastí informačného systému pre cestujúcich, v projektovaní linkového vedenia, nadväznosti a prekladov medzi spojmi rôznych liniek a druhov dopravy a v jednotnom systéme uzatváraní zmlúv o dotovaní dopravy s dopravcami. Koordinátorom je organizácia ROPID, Regionálny organizátor pražskej integrovanej dopravy, príspevková organizácia hlavného mesta Prahy.

Kategória:Doprava v Prahe
Sean Avery

**Sean Avery** (* 10. apríl 1980, Pickering) je bývalý kanadský hokejista, hral za kluby NHL Detroit Red Wings, New York Rangers a Dallas Stars. Na ľade sa preslávil ako provokatér, za slovné potýčky bol dokonca pokutovaný vedením ligy.

V súčasnosti sa venuje herectvu. Predstavil sa vo viacerých filmoch, vrátane *[[Oppenheimer (film)|Oppenheimera]].*

## Štatistiky

## Externé odkazy
* 
* 
* Sean Avery na stránke New York Rangers

Kategória:Kanadskí hokejisti
Kategória:Hráči Detroit Red Wings
Kategória:Hráči Dallas Stars
Kategória:Hráči Los Angeles Kings
Kategória:Hráči New York Rangers
Kategória:Osobnosti z Pickeringu (Ontário)
Kategória:Víťazi Stanleyho pohára
Kategória:Kanadskí herci
Keith Primeau

**Keith Primeau** (* 24. november 1971, Toronto) je bývalý kanadský hokejista, ktorý odohral 15 sezón v NHL.

Bol draftovaný v roku 1990 v prvom kole klubom Detroit Red Wings, po dvoch rokoch hrania v drese Niagara Falls Thunder v Ontario Hockey League (OHL). Svoje prvé dve profesionálne sezóny hrával v drese Detroitu a jeho vtedajšou farmou v American Hockey League (AHL) Adirondack Red Wings. V sezóne 1993-94 dosiahol svoje kariérne maximum v asistenciách (42), bodoch (73) a plus/mínus (+34). Svoje jediné finále Stanleyho pohára odohral za Red Wings v roku 1995, keď s tímom prehral proti New Jersey Devils.

Detroit ho vymenil na základe vlastnej žiadosti (spolu s Paulom Coffeym a výberom z prvého kola draftu v roku 1997, ktorý bol nakoniec použitý na výber Nikosa Tseliosa) do Hartford Whalers výmenou za Brendana Shanahana a Briana Glynna niekoľko dní po začiatku sezóny 1996-97. Primeau sa stal lídrom so svojho nového klubu, keď sa klub presťahoval do Severnej Karolíny a stalasa Carolina Hurricanes, pričom v sezóne 1998–99 bol kapitánom tímu. Väčšinu sezóny NHL 1999-00 však vynechal po tom, čo nehral a bol vymenený do Philadelphie Flyers výmenou za Roda Brind'Amoura, Jeana-Marca Pelletiera a výber v druhom kole draftu v roku 2000 (Agris Saviels). 5. mája 2000 ukončil gólom v predĺžení najdlhší zápas v histórii modernej NHL.

Po deviatich zápasoch v sezóne 2005-06 utrpel Primeau otras mozgu, ktorý ukončil jeho sezónu. V dôsledku pretrvávajúceho post-otrasového syndrómu oficiálne oznámil svoj odchod do dôchodku 14. septembra 2006.

V súčasnosti pôsobí ako komentátorský analytik pre program Comcast SportsNet.

## Referencie


## Externé odkazy
* 

Kategória:Kanadskí hokejisti
Kategória:Kanadskí olympionici
Kategória:Hráči Detroit Red Wings
Kategória:Hráči Hartford Whalers
Kategória:Hráči Carolina Hurricanes
Kategória:Hráči Philadelphia Flyers
Kategória:Hokejisti draftovaní klubom Detroit Red Wings
Kategória:Účastníci MS v hokeji 1997
Kategória:Účastníci MS v hokeji 1998
Kategória:Majstri sveta v ľadovom hokeji
Kategória:Osobnosti z Toronta
Kategória:Hokejisti na Zimných olympijských hrách 1998
Ertuğrul Osman Osmanoğlu

**Ertuğrul Osman Osmanoğlu** (* 18. august 1912, Istanbul – † 23. september 2009, tamže) bol 43. hlava Osmanskej dynastie, ktorá vládla Osmanskej ríši v rokoch 12811923. Toto miesto zaujal po smrti svojho predchodcu Mehmeda VII. Orhana v roku 1994. V prípade nastúpenia na trón by vládol ako sultán Osman V. a kalif islamu.

## Externé odkazy
*Ottoman Club
*Genealogy of Ertuğrul Osman 
* Ertugrul Osman – Daily Telegraph obituary

Kategória:Osmanská dynastia
Kategória:Pretendenti
Väznica

[right|thumb|vonkajší múr väznice v [Jaffa|Jaffe.]]
**Väznica** alebo **väzenie**, v slovenskom práve **ústav na výkon trestu odňatia slobody** (do konca roka 2005 **nápravnovýchovný ústav**), je strážené miesto, kde páchatelia trestných činov vykonávajú trest odňatia slobody a obvinení sa podrobujú výkonu väzby. Prevádzku väzníc na Slovensku zabezpečuje Ministerstvo spravodlivosti.

## Úlohy
* Izolovať páchateľov trestných činov, aby sa im zabránilo v pokračovaní trestnej činnosti
* Izolovať obvinených vo väzbe, aby títo nemohli ovplyvňovať svedkov a inak mariť vyšetrovanie trestných činov
* Prevychovávať väzňov tak, aby po prepustení viedli riadny život občanov
* Odrádzať potenciálnych páchateľov hrozbou straty slobody pohybu a iných výhod

## Väznice na Slovensku

* Cely s viacerými lôžkami
* Cely s jedným lôžkom, používané ako forma disciplinárneho trestu, ale občas uprednostňované niektorými väzňami
* Polootvorené a otvorené oddelenia, ktoré by mali preveriť zodpovednosť väzňov pred prepustením
* Hygienické zariadenia: sprcha, WC, umývadlo - obvykle sú časťou cely, ale môžu byť aj na chodbe
* Vychádzkové dvory
* Pracovné priestory - záujem väzňov o prácu je vysoký, keďže pracujúci väzni majú viacero výhod
* Zdravotnícke stredisko vrátane stomatologickej ambulancie
* Psychologická diagnostika a poradenstvo.
* Knižnica
* Školské stredisko - prevažne určené pre doplnenie základného vzdelania.
* Prostriedky na trávenie voľného času: ihrisko, televízor, záujmové krúžky, spoločenská miestnosť, stolný tenis
* Bohoslužby
* Rekreačné priestory pre zamestnancov väznice, oddelené od priestorov pre väzňov

## Iné projekty

## Externé odkazy
* 

Väznica
Styxosaurus

**Styxosaurus** je vyhynutý rod dlhokrkého plesiosaura z čeľade Elasmosauridae, ktorý existoval v období vrchnej kriedy na území dnešných Spojených štátov. Zahŕňa 1 druh, ***Styxosaurus snowii***.

Styxosaurus bol dlhý 12 m, pričom jeho krk tvoril polovicu dĺžky tela. Podobne ako iné plesiosaury, aj tento druh sa pohyboval všetkými štyrmi plutvami ako dnešné korytnačky. Živil sa rybami. Pri love používal svoj dlhý krk na útok na húf rýb a dlhé zuby na uchmatnutie klzkej koristi. Vo fosílnych nálezoch Styxosaura sa na mieste žalúdka našli aj malé kamienky. Jeden jedinec ich mal dokonca 253. Vedci usudzujú, že kamene slúžili na rozomletie potravy. Taktiež mohli slúžiť ako záťaž, keďže mal pľúca plné vzduchu, ktoré Styxosaura nadnášali, a tak mu prekážali pri potápaní.

## Iné projekty

Kategória:Elasmosauridae
Zoznam väzníc na Slovensku

Toto je kompletný **zoznam [[väznica|väzníc]] na [[Slovensko|Slovensku]]**.

## Súčasné väznice

### Ústavy na výkon väzby a výkon trestu odňatia slobody
*Ústav na výkon trestu odňatia slobody a Ústav na výkon väzby  Banská Bystrica
*Ústav na výkon trestu odňatia slobody a Ústav na výkon väzby Bratislava
*Ústav na výkon trestu odňatia slobody a Ústav na výkon väzby Ilava
*Ústav na výkon trestu odňatia slobody a Ústav na výkon väzby Košice
*Ústav na výkon trestu odňatia slobody a Ústav na výkon väzby Leopoldov
*Ústav na výkon trestu odňatia slobody a Ústav na výkon väzby Nitra
*Ústav na výkon trestu odňatia slobody a Ústav na výkon väzby Prešov
*Ústav na výkon trestu odňatia slobody a Ústav na výkon väzby Žilina

### Ústavy na výkon trestu odňatia slobody
* Ústav na výkon trestu odňatia slobody Banská Bystrica-Kráľová
* Ústav na výkon trestu odňatia slobody Dubnica nad Váhom
* Ústav na výkon trestu odňatia slobody Hrnčiarovce nad Parnou
* Ústav na výkon trestu odňatia slobody Košice-Šaca 
* Ústav na výkon trestu odňatia slobody Levoča
* Ústav na výkon trestu odňatia slobody Nitra-Chrenová
* Ústav na výkon trestu odňatia slobody Ružomberok
*Ústav na výkon trestu odňatia slobody pre mladistvých Sučany
* Nemocnica pre obvinených a odsúdených a Ústav na výkon trestu odňatia slobody Trenčín
* Ústav na výkon trestu odňatia slobody Želiezovce

## Väznice minulosti
Väznica a nápravnovýchovný ústav v Tatrách (dnešný Dolný Smokovec a okolie) – tento ústav bol postavený v roku 1929 a počas druhej svetovej vojny sa tu uskutočnila veľká väzenská vzbura. Ústav bol zničený a v roku 1940 bol zbúraný. Dnes je na jeho ruinách postavený Šrobárov ústav detskej tuberkulózy a respiračných chorôb.

## Pozri aj
* Zbor väzenskej a justičnej stráže

Kategória:Väznice na Slovensku
Väznice
Aero-Service

**Aero-Service** je letecká spoločnosť, sídliaca v Pointe-Noire, Kongo (Brazzaville). Bola založená v roku 1967

## Externé odkazy
*Aero Service

Kategória:Letecké spoločnosti Konga (Brazzaville)
Kategória:Organizácie založené v 1967
Šima (provincia)

thumb|Mapa japonských provincií so zvýraznenou provinciou Šima
Provincia **Šima** (), nazývaná tiež **Šišú** (志州), bola stará japonská provincia ležiaca na polostrove v&nbsp;juhovýchodnej časti dnešnej prefektúry Mie. Šima bola súčasťou regiónu Tókaidó a susedila s provinciou Ise. Bola najmenšou japonskou provinciou. 

Šima bola prosperujúcou rybárskou oblasťou a v priebehu obdobia Nara boli miestni guvernéri zodpovední za každoročné dary rýb cisárovi. Hlavným mestom provincie bola Toba, avšak v priebehu obdobia Sengoku malú Šimu väčšinou ovládali daimjóvia z väčšej provincie Ise.

Kategória:Staré provincie v Japonsku
Western Hockey League (profesionálna liga)

**Western Hockey League**, **WHL** bola malá profesionálna hokejová liga, ktorá fungovala v rokoch 1952 až 1974. Vznikla po zlúčení dvoch menších líg, Pacific Coast Hockey League a Western Canada Senior Hockey League.

## Hokejové kluby
* Brandon Regals (1955 - 1957)
* Calgary Stampeders (1952 - 1963)
* California Seals (1966 - 1967)
* Denver Invaders (1963 - 1964)
* Denver Spurs (1969 - 1974)
* Edmonton Flyers (1952 - 1963)
* Los Angeles Blades (1961 - 1967)
* New Westminster Royals (1952 - 1959)
* Phoenix Roadrunners (1967 - 1974)
* Portland Buckaroos (1960 - 1974)
* Salt Lake Golden Eagles (1969 - 1974)
* San Diego Gulls (1966 - 1974)
* San Francisco Seals (1961 - 1967)
* Saskatoon Quakers (1952 - 1959)
* Seattle Americans (1955 - 1957)
* Seattle Bombers (1953 - 1954)
* Seattle Ironmen (1952 - 1953)
* Seattle Totems (1957 - 1974)
* Spokane Comets (1960 - 1963)
* Spokane Flyers (1958-1960)
* Tacoma Rockets (1952 - 1953)
* Vancouver Canucks (1952 - 1970)
* Victoria Cougars (1952 - 1961)
* Victoria Maple Leafs (1964 - 1967)
* Winnipeg Warriors (1955 - 1961)

## Externé odkazy
* Štatistika na hockeydb.com 
* Neoficiálna stránka
Šimocuke (provincia)

thumb|Mapa japonských provincií so zvýraznenou provinciou Šimocuke
Provincia **Šimocuke** () bola stará japonská provincia, na ktorej území sa dnes rozkladá prefektúra Točigi. 

Starobylé hlavní mesto provincie ležalo v blízkosti dnešného mesta Točigi, ale v priebehu feudálneho obdobia sa hlavné centrum provincie nachádzalo v blízkosti dnešného hlavného mesta Ucunomija. V období Sengoku boli rôzne časti Šimocuke pod nadvládou rôzných malých daimjóv.

V meste Nikkó sa nachádza hrob Iejasua Tokugawu so svätyňou (Nikkó Tóšógú).

Kategória:Staré provincie v Japonsku
Tanba (provincia)

thumb|Mapa japonských provincií so zvýraznenou provinciou Tanba
Provincia **Tanba** (), niekedy sa píše aj **Tamba**, bola stará japonská provincia, ktorá sa rozkladala na území dnešného Kjóta a stredovýchodnej časti prefektúry Hjógo. Susedila s provinciami 
Harima, Jamaširo, Ómi, Seccu, Tadžima, Tango a Wakasa. 
Hlavné mesto sa nachádzalo v oblasti dnešného mesta Kameoka.

Správcom bol Micuhide Akeči, ktorému bola venována za jeho vojnové úspechy Nobunagou Odou.

## Iné projekty

Kategória:Staré provincie v Japonsku
Izu (provincia)

thumb|Mapa japonských provincií so zvýraznenou provinciou Izu
Provincia **Izu** (), niekedy nazývaná aj **Zušú** (豆州), bola stará japonská provincia, rozkladajúca sa na polostrove Izu, ktorý je dnes súčasťou prefektúry Šizuoka a na ostrovoch Izu, ktoré dnes patria k prefektúre Tokio. Izu susedila s provinciami Sagami a Suruga. Pred rokom 680 bola súčasťou provincie Suruga. Po tomto roku až do obdobia Edo sa Izu skladala z troch okresov: Tagata, Kamo a&nbsp;Naka. V priebehu obdobia Edo sa štvrtým okresom stala Kimisawa.

Najdôležitejšou svätyňou (一宮, *Ičinomija*; Prvá svätyňa) provincie Izu bola svätyňa Mišima (三嶋大社, *Mišima taiša*). Druhou a treťou svätyňou boli Ninomija Hačimangu a svätyňa Asama, obe tiež z Mišimy. Navyše sa v Mišime nachádzal aj provinčný chrám (国分寺, *Kokubundži*). 

V období Sengoku Izu typicky ovládal ten, kto vládol v provinciách Sagami a Musaši.

V Izu sa odohráva väčšina deje románu Jamese Clavella Šógun.

Kategória:Staré provincie v Japonsku
Izu

**Izu** môže byť:

* Mesto Izu v prefektúre Šizuoka
* Polostrov Izu, nachádzajúci sa v blízkosti Tokia v Japonsku
* Ostrovy Izu, nachádzajúce sa vedľa polostrova Izu
* Provincia Izu, v súčasnosti súčasť prefektúry Šizuoka
* *[[Izu (ľod)|Izu]]* je plavidlo japonskej pobrežnej stráže.
Pacific Coast Hockey League

**Pacific Coast Hockey League**, **PCHL** bola malá hokejová liga s klubmi zo západu Spojených štátov a Kanady, ktorá existovala v troch obdobiach, 19281931, 19361941 a 19441952.

## PCHL 19281931
### Hokejové kluby
* Portland Buckaroos (19281931)
* Seattle Eskimos (19281931)
* Tacoma Tigers (19301931)
* Vancouver Lions (19281931)
* Victoria Cubs (19281930)

### Majstri
* 1929: Vancouver Lions
* 1930: Vancouver Lions
* 1931: Vancouver Lions

## PCHL 19361941
### Hokejové kluby
* Oakland Clippers/Spokane Clippers (19361938)
* Portland Buckaroos (19361941)
* Seattle Seahawks (19361940)
* Vancouver Lions (19361941)
* Spokane Bombers (19401941)
* Seattle Olympics (19401941)

### Majstri
* 1937: Portland Buckaroos
* 1938: Seattle Seahawks
* 1939: Portland Buckaroos
* 1940: Vancouver Lions
* 1941: Vancouver Lions

## PCHL 19441952
### Hokejové kluby
* Calgary Stampeders (19511952)
* Edmonton Flyers (19511952)
* Fresno Falcons (19461950)
* Hollywood Wolves (19441947)
* Los Angeles Monarchs (19441950)
* New Westminster Royals (19441952)
* Oakland Oaks (19441949)
* Pasadena Panthers (19441945)
* Portland Eagles (19441949, 19501951)
* Portland Penguins (19491950)
* San Diego Skyhawks (19441950)
* San Francisco Shamrocks (19441950)
* Saskatoon Quakers (19511952)
* Seattle Bombers (19491950)
* Seattle Ironmen (19441949, 19501952)
* Seattle Stars (19441945)
* Tacoma Rockets (19461952)
* Vancouver Vanguards (19441945)
* Vancouver Canucks (19451952)
* Victoria Cougars (19491952)

### Majstri
* 1945: Seattle Ironmen
* 1946: Vancouver Canucks
* 1947: Los Angeles Monarchs
* 1948: Vancouver Canucks
* 1949: San Diego Skyhawks
* 1950: New Westminster Royals
* 1951: Victoria Cougars
* 1952: Saskatoon Quakers

## Externé odkazy
* Ligové štatistiky na hockeydb.com 
* Neoficiálna stránka 
* Dejiny hokejových líg v Severnej Amerike
Ijo (provincia)

thumb|Mapa japonských provincií so zvýraznenou provinciou Ijo
Provincia **Ijo** () bola stará japonská provincia, rozkladajúca sa na mieste dnešnej prefektúry Ehime na ostrove Šikoku. Ijo susedila s provinciami Awa, Sanuki a Tosa. 

Hlavné mesto provincie sa nachádzalo v blízkosti dnešného mesta Imabari. V období Sengoku bolo Ijo rozdelené na niekoľko lén (han), z nich najväčšie bolo obvykle ovládané z hradu Macujama. Nakrátko Ijo zjednotil klan Čósokabe zo susednej provincie Tosa, ale potom sa na Šikoku v roku 1584 vylodil Hidejoši Tojotomi a jednotlivé léna prerozdelil. V období Edo bola provincia súčasťou léna Uwadžima, ktoré ovládal od roku 1615 až do roku 1871 klan Date.

Kategória:Staré provincie v Japonsku
Francis Beaufort

náhľad|Hrobka Francisa Beauforta
Sir **Francis Beaufort** (* 27. máj 1774 – † 17. december 1857) bol írsky hydrogeograf a admirál britského Kráľovského námorníctva.

Je tvorcom Beaufortovej stupnica sily vetra a Beaufortovej šifry. Jeho meno nesie Beaufortovo more v Severnom ľadovom oceáne a  Beaufortov ostrov v Antarktíde.

Kategória:Narodenia v 1774
Kategória:Úmrtia v 1857
Kategória:Členovia Kráľovskej spoločnosti
Sojuzmuľtfiľm

náhľad|Logo Sojuzmuľtfiľmu
**Sojuzmuľtfiľm** (rus. *Coюзмультфильм*) je sovietsky-ruské štúdio na kreslenie animovaných filmov v Moskve založené 10. júna 1936 v Sovietskom zväze. Spolu vyrobilo 1&nbsp;527 filmov.

Teraz je rozdelené do dvoch častí:
* «Творческо-производственное объединение «Киностудия «Союзмультфильм», ktoré sa zaoberá novými filmami (od marca 2004),
* «Фильмофонд Киностудии «Союзмультфильм», ktoré sa zaoberá filmami do marca 2004.

Počas svojej existencie sa preslávilo dielami ako napríklad: *[[Čeburaška]]* (*Чебурашка*), *[[Vinni-Puch]]* (Винни-Пух), *[[Bremenskije muzykanty (kreslený film)|Bremenskije muzykanty]]* (*Бременские музыканты*), *[[Prostokvašino]]* (*Простоквашино*), *[[Ježko v hmle]]* (*Ёжик в тумане*), *[[Karlson na streche]]* (*Карлсон, который живёт на крыше*), *[[No počkaj!]]* (*Ну, погоди!*).

## História

Po rozpade Sovietskeho zväzu sa Sojuzmuľtfiľm sprivatizoval a budovu s bábikami odovzdal cirkvi. Skôr ako na to mohli reagovať animátori vtrhli do budovy kosaci a vyhádzali bábiky von z budovy. Zamestnancom zabránili ich zachrániť. 1992 sa stal prezidentom štúdia Sergej Skuliabin, ktorý sa nehanbil nelegálne sa dostať k moci za pomoci korupcie a najatých chuligánov, ktorí zbili bývalého prezidenta štúdia, ktorý sa musel zotaviť v nemocnici. Nový majiteľ prepustil 90% zamestnancov. Keďže nový šéf rozpredával firmu pre vlastný zisk, výroba filmov sa skoro zastavila. Nakoniec sa podarilo zvrhnúť Skuliabina, ktorý utiekol do USA.

Sojuzmuľtfiľm sa na to zoštátnil a začal zase vyrábať nové filmy.

## Galéria

Obrázok:The Soviet Union 1988 CPA 5918 stamp (Well, Just You Wait!).jpg|No počkaj!


## Zdroje
* 
* http://animator.ru/db/?ver=eng&p=show_studia&sid=16&sp=2
Čeburaška

**Čeburaška** () je hlavná postava z rovnomenného štvordielneho sovietskeho animovaného seriálu. Čeburaška bol malá bytosť, pôvodne postava z kníh pre deti Eduarda Uspenského, stvárnená Romanom Kačanovom. V súčasnosti známe stvárnenie vytvoril animátor Leonid Švarcman. V knižnej forme sa objavil Čeburaška v roku 1965. Od roku 1969 sa objavil aj v animovaných filmoch, hlavnú postavu nahovorila Klara Rumianovová. Išlo o malú chlpatú bytosť s veľkými ušami a modrými očami. Bol veľmi múdry a mal rád pomaranče. Čeburaška je dodnes v Rusku obľúbenou humornou postavičkou a predmetom častých žartov.

## Iné projekty

Kategória:Sovietske kreslené seriály
Kategória:Detské filmy a seriály
Vinni-Puch

náhľad|vpravo|Sovietska poštová známka s Vinni-Puchom a ďalšími postavičkami zo seriálu
**Vinni-Puch** (rus. *Винни-Пух* z angl. *Winnie-the-Pooh*) je sovietsky animovaný seriál. Prvý diel bol vyrobený v roku 1969 a posledný v roku 1972. Sovietsky Vinni-Puch je plyšový medveď, obdoba medvedíka Pú z rozprávok a básní Alana Milnea *[[Winnie-the-Pooh]]* (*Medvedík Pú*) z roku 1926, ma síce podobné postavy, ale iný dej.
Vznikol na základe knihy Borisa Zachodera *Vinni-Puch a všetci-všetci-všetci*, neskôr sa stal postavou filmov štúdia Sojuzmuľtfiľm, kde ho daboval známy herec Jevgenij Leonov (1926-1994). Sovietsky Vinni-Puch sa v tvorbe pre deti stal v krajine veľmi populárnou postavou.

Jevgenij Leonov v ruské Wikipedii
Kategória:Sovietske kreslené seriály
Kategória:Detské filmy a seriály
Kategória:Televízne seriály z roku 1969
Bremenskije muzykanty (kreslený film)

**Bremenskije muzykanty** () je sovietsky krátkometrážny animovaný muzikálový film z roku 1969. 

Pokračovania: 
* 1973 -  (doslova *Po stopách brémskych muzikantov*)
* 2000 -  (doslova *Noví brémski*)

## Externé odkazy
* 
* 

Kategória:Filmy z 1969
Kategória:Sovietske kreslené filmy
Kategória:Filmy podľa názvu
Ježko v hmle

**Ježko v hmle** () je sovietsky krátkometrážny (11 min) animovaný film z roku 1975, ktorý režíroval Jurij Borisovič Norštejn. Film bol v roku 2003 na filmovom festivale v Tokiu ohodnotený ako najlepší animovaný film všetkých čias. 

## Externé odkazy
* 
* 

Kategória:Sovietske kreslené filmy
Kaciaryna Dzehalevičová

**Kaciaryna Dzehalevičová**, ,  (* 3. máj 1986, Minsk, Bielorusko) je súčasná bieloruská profesionálna tenistka. Počas svojej kariéry vyhrala 1 turnaj WTA vo štvorhre.

## Finálové účasti na turnajoch WTA (1)

### Štvorhra - výhry (1)

## Externé odkazy

Kategória:Bieloruskí tenisti
Kategória:Osobnosti z Minska
Nacugumo (torpédoborec)

**Nacugumo** (jap.:夏雲) bol piata jednotka torpédoborcov triedy Asašio japonského imperiálneho loďstva.  Mala deväť sesterských lodí: Asashio, Mičišio, Óšio, Arašio, Jamagumo, Minegumo, Asagumo, Arare a Kasumi. 

## Bojové nasadenie
V noci z 11. na 12. októbra 1942 sprevádzal Nacugumo lietadlové lode Nisshin and Chitose na ceste ku Guadalcanalu. Po bitke pri myse Esperance sprevádzajúc poškodený torpédoborec Murakumo bol potopený leteckým náletom. Celý incident trval len 39 minút. Potopil sa 165 km (90. míľ) severozápadne od ostrova Savo (08°50′ s.š., 159°20′ v.d.). Posádku zachránil torpédoborec Asagumo. Zahynulo 14 členov posádky vrátane veliteľa plavidla Moritaroua Cukamota. 

Zo stavu Japonského cisárskeho loďstva bola odpísaná 15. novembra 1942.

## Zdroje

Kategória:Trieda Asašio
Kategória:Japonské torpédoborce
Európsky fond regionálneho rozvoja

**Európsky fond regionálneho rozvoja** alebo tiež **Európsky fond pre regionálny rozvoj** (fr. *Fonds européen de développement régional*, *FEDER* ; angl. *European Regional Development Fund*, *ERDF*) je štrukturálny fond Európskej únie, ktorého cieľom je
posilniť hospodársku a sociálnu súdržnosť v rámci Európskej únie vyrovnávaním rozdielov v úrovni rozvoja jednotlivých regiónov, respektíve jednotlivých sociálnych skupín.

Európska únia stanovuje ciele, metodiku a rozpočet EFRR vo viacročných cykloch nazývaných programové obdobie.

## Programové obdobia
### 2000 – 2006
V programovom období 2000 – 2006 boli ciele politiky územnej súdržnosti zamerané na tri tematické oblasti:
# investície zacielené na vytváranie a udržanie pracovných miest,
# budovanie infraštruktúry,
# iniciatívy miestneho rozvoja a aktivity malých a stredných podnikov.
V rámci teritoriálneho rozdelenia boli jednotlivé regióny EÚ zaradené do takzvaných cieľov:
* Cieľ I: Rozvoj znevýhodnených regiónov.
* Cieľ II: Podpora hospodárskej a sociálnej konverzie v regiónoch so štrukturálnymi ťažkosťami.
Ostatné iniciatívy podľa tematického zaradenia:
* Interreg III: Medziregionálna spolupráca.
* Urban II: Trvalo udržateľný rozvoj urbanizovaných oblastí.
* Inovačné aktivity: Podpora inovačných aktivít zvyšujúcich konkurencieschopnosť regiónov.

### 2007 – 2013
V programovom období 2007 – 2013 sú stanovené tri hlavné ciele politiky územnej súdržnosti:
# konvergencia
## modernizácia a diverzifikácia hospodárskych štruktúr,
## vytváranie a zabezpečovanie pracovných miest,
# regionálna konkurencieschopnosť a zamestnanosť
## inovácia a hospodárstvo založené na vedomostiach,
## ochrana životného prostredia a predchádzanie rizikám,
## prístup k dopravným a telekomunikačným službám,
# európska územná spolupráca – 
## cezhraničné hospodárske a sociálne aktivity,
## nadnárodná a bilaterálna spolupráca,
## medziregionálna spolupráca a výmena skúseností medzi regionálnymi a miestnymi samosprávami

Kategória:Štrukturálne fondy Európskej únie
Finančný orgán Európskej únie

**Finančný orgán Európskej únie** je jeden z troch finančných orgánov Európskej únie, ktoré slúžia na implementáciu monetárnej a finančnej politiky EÚ.  Patria sem:
# Európska investičná banka
# Európsky investičný fond
# Európska centrálna banka


Kategória:Financie